stanford-oval/wikipedia huggingface dataset:
Angiotensiinireseptorin salpaajat
Esimerkkejä ATR-estäjistä

Eprosartaani
Irbesartaani
Kandesartaani
Losartaani
Olmesartaani
Telmisartaani
Valsartaani
Aiheesta muualla

Suomen Sydänliitto: ATR:n salpaajat
Terveyskirjasto, Duodecim: Verenpainelääkkeet
Kesäseurat

Tämä artikkeli käsittelee uusheräyksen kesäseuroja. Myös Länsi-Suomen Rukoilevaisten Yhdistyksen kesäjuhlia kutsutaan kesäseuroiksi.
Kesäseurat ovat lestadiolaisen uusheräyksen vuosittaisen suuret seurat. Ne pidetään kesä-heinäkuun vaihteessa ja paikka vaihtelee vuosittain. Ohjelmassa on seuroja, rukousta, raamattutuokioita, lapsille leikkejä ja nuorille heille suunnattua ohjelmaa.
Pitopaikat:
2005 Nurmes
2006 Sodankylä
2007 Kurikka
2008 Leppävirta
2009 Haapavesi
2010 Vaasa
2011 Kalajoki
Aiheesta muualla

Lestadiolainen Uusheräys (Arkistoitu – Internet Archive)
Alive (Lazy Bonezin albumi)

| Alive Lazy Bonez |
| --- | --- | --- |

Studioalbumin tiedot
 Äänitetty : 2014-2015
 Julkaistu: 25. syyskuuta 2015 
 Formaatti: CD, digitaalinen
 Tuottaja(t): Jaakko Kauppinen
 Tyylilaji: heavy rock
 Kesto: 47.22
 Levy-yhtiö: E·X·R METAL Records
Listasijoitukset
  
Lazy Bonezin muut julkaisut
| Vol.1 2013 | Alive 2015 | Kiss of the Night 2019 |
Singlet albumilta Alive
 ”Sweet Girl” Julkaistu: 24. huhtikuuta 2015
Alive on 25. syyskuuta 2015 julkaistu suomalaisen heavy rock -yhtyeen Lazy Bonezin toinen studioalbumi.
Kappaleesta Sweet Girl on julkaistu Gran Canarialla kuvattu musiikkivideo. Kappale julkaistiin myös singlenä.
Englantilainen Tony Martin laulaa kappaleessa Racing Heart, johon on tehty syyskuussa 2015 Utissa kuvattu musiikkivideo. Martin on myös osallistunut kappaleen sanoitusten kirjoittamiseen.
Kappaleet

Kaikki kappaleet säv. ja san. Jaakko Kauppinen, Markku Mähönen, Mikko Niiranen, poislukien;
Sweet Girl: Jaakko Kauppinen, Mikko Niiranen, Markku Mähönen, Tommi Salmela
Racing Heart: Jaakko Kauppinen, Tony Martin, Tommi Salmela, Mikko Niiranen
Jesus He Knows Me: Tony Banks, Phil Collins, Mike Rutherford. NroNimiKesto1.Evil Mind3.332.Sweet Girl3.503.Alive5.164.Jesus He Knows Me4.165.Overload4.146.Racing Heart feat. Tony Martin4.587.Lonely3.028.Last Rites4.499.Devil’s Dice feat. Bernie Shaw4.4310.Hard Times3.5811.Final Rhyme4.38
Singlet

2015 Sweet Girl
Kokoonpano

Tommi Salmela – laulu
Jaakko Kauppinen – bassokitara, taustalaulu
Markku Mähönen – kitara
Mikko Niiranen – kitara
Heikki Polvinen – koskettimet
Topi Kosonen – rummut
Janne Tolsa – koskettimet
Bernie Shaw – laulu
Tony Martin – laulu
Simon Wright – rummut
Stefan Schwarzmann – rummut
Zachary Hietala – kitara
Pasi Oranen – kitara
Antti Härkönen – taustalaulu
Sela Räsänen – taustalaulu
Janne Tolsa – äänittäjä, miksaaja, masteroija
Bernie Shawn laulut äänittänyt Steve Rispin Liscombe Park Studiossa, Bedfordshiressä (Leighton Buzzard) Englannissa
Tony Martinin laulut äänitetty kotistudiossa Solihullissa Englannissa
Simon Wrightin rummut äänittänyt Wyn Davis Total Access Recording Studiossa, Kaliforniassa Yhdysvalloissa
Zachary Hietalan kitarat äänittänyt Ari Hentunen kotistudiossa Jyväskylässä
Pasi Orasen kitarat äänitetty kotistudiossa Jyväskylässä
Janne Pitkänen – kannet
Tj Fowler (Fowler Photography) – valokuvat
Arvostelut

Imperiumi:
Kaaoszine:
Inferno:
Angiotensiinikonvertaasi 2

| --- | --- |
Angiotensiinikonvertaasi 2

Ihmisen ACE2 (PDBID: 1R42).
Tunnisteet
EC-numero: 3.4.17.23
Tietokannat
KEGGt: KEGG
Entrez: 59272
OMIM: 300335
UniProt: Q9BYF1
Angiotensiinikonvertaasi 2 eli ACE2 on ihmisten ja muiden eläinkuntaan kuuluvien eliöiden solukalvoissa oleva entsyymi. ACE2 säätelee eläinten verenpainetta laskemalla sitä. ACE2 laskee verenpainetta hajottamalla hydrolyysireaktion kautta verisuonia supistavaa angiotensiinia II verisuonia laajentavaksi angiotensiiniksi 1-7. ACE2 laskee verenpainetta myös hydrolysoimalla angiotensiinia I angiotensiiniksi 1-9, mutta ACE2 suorittaa tämän reaktion vähemmän tehokkaasti kuin angiotensiinin II hajotuksen.
Ihmisillä ACE2:n geenin symboli on ACE2 ja geeni on X-kromosomissa kohdassa Xp22. Siinä on 18 eksonia.
ACE2 on angiotensiinikonvertaasin eli ACE:n homologi. Tästä johtuen ACE2:ta kutsutaan joskus myös nimellä ACEH, joka on lyhenne sanoista angiotensiinikonvertaasin homologi.
Rakenne

Ihmisillä ACE2 on tyypin I integraalinen kalvoproteiini eli sen C-terminaali on solukalvon sisällä. ACE2 on yhdestä aminohappoketjusta koostuva glykoproteiini, jonka massa on 120 kDa. Se on lisäksi metalloproteiini, sillä se vaatii kofaktoriksi sinkki-ionin. Siksi sinkki-ioneita kelatoivat aineet estävät ACE2:n toiminnan.
Toiminta

ACE2:t ovat kiinni solukalvoissa. Ihmisissä niitä on laajalti eri kudoksissa. Ihmisissä niitä on eniten ohutsuolessa, kiveksissä, munuaisissa, sydämessä, kilpirauhasessa ja rasvakudoksessa. Vähiten niitä on veressä, haimassa, luuytimessä, aivoissa, verisuonissa ja lihaksissa.
ACE2 laskee verenpainetta hajottamalla hydrolyysireaktion kautta angiotensiineihin kuuluvia verenpainetta kohottavia peptideitä. ACE2 on siten osa verenpainetta säätelevää reniini-angiotensiini-aldosteronijärjestelmää. Ihmisissä ACE2:n päätoiminto on hydrolysoida angiotensiinia II (Ang II) angiotensiiniksi 1-7 (Ang 1-7). Ang II nostaa verenpainetta supistamalla suonia. Ang II tekee tämän sitoutumalla aktivoivasti AT1 reseptoriin. Ang 1-7 taas laskee verenpainetta laajentamalla suonia. Ang 1-7 tekee tämän sitoutumalla aktivoivasti MAS1-reseptoriin. ACE2 hydrolysoi myös angiotensiinia I (Ang I) angiotensiiniksi 1-9 (Ang 1-9). Ihmisillä Ang I:n ACE2-välitteinen hydrolyysi on kuitenkin noin 400 kertaa hitaampaa kuin Ang II:n hydrolyysi. Myös Ang I:n hydrolyysi laskee verenpainetta, sillä Ang I voi hajota verenpainetta kohottavaksi Ang II:ksi angiotensiinikonvertaasin (ACE:n) avulla. ACE2:n suorittamat reaktiot laskevat siis verenpainetta ja ACE:n suorittamat reaktiot nostavat verenpainetta. ACE-estäjät eivät vaikuta ACE2:n toimintaan. ACE2 pystyy myös hydrolysoimaan muitakin peptideitä. Muut sen ihmisissä hydrolysoimat aineet ovat apeliini 13, des-Arg9-bradykiniini, dynorfiini A-(1-13), greliini, neurotensiini-(1-8) ja neurotensiini-(1-11).
Kolme ihmisiin tarttuvaa koronavirusta käyttää solujen pinnan ACE2-proteiineja reseptoreinaan sitoutumalla niihin. Sitoutumisen avulla virukset siirtävät perimänsä soluun ja tartuttaen siten solun. Nämä virukset ovat SARS-CoV, HCoV-NL63 ja SARS-CoV-2.
Andrew Cunanan

Andrew Cunanan vuonna 1997
Andrew Phillip Cunanan (31. elokuuta 1969 – 23. heinäkuuta 1997) oli yhdysvaltalainen sarjamurhaaja, joka surmasi viisi ihmistä kolmen kuukauden aikana vuonna 1997. Hänet otettiin 12. kesäkuuta FBI:n kymmenen etsityimmän karkurin listalle.
Tapaus sai huomiota myös siksi, että uhrien joukossa oli kuuluisa muotisuunnittelija Gianni Versace. Murhakierre päättyi Cunananin itsemurhaan 23. heinäkuuta.
Cunanan oli syntyjään kalifornialainen ja valmistui vuonna 1987 The Bishop's Schoolista La Jollasta.
Murhat

Cunananin ensimmäinen uhri oli Jeffrey Trail 27. huhtikuuta Minneapolisissa. Hän oli murhaajalle entuudestaan tuttu.
29. huhtikuuta arkkitehti David Madson löydettiin kuolleena ampumahaavoja päässään. Poliisi havaitsi yhteyden näiden kahden murhan välillä  ja alkoi jäljittää murhaajaa.
Cunanan ajoi Chicagoon, jossa hän tappoi 72-vuotiaan Lee Miglinin 4. toukokuuta. Cunanan pakeni poliisivoimia varastamallaan Miglinin autolla ja kidutti ja sitten murhasi 9. toukokuuta William Reesen New Jerseyn Pennsvillessä. Cunanan otti Reesen lava-auton ja kätkeytyi pariksi kuukaudeksi Miami Beachille Floridaan. Siellä hän ampui 15. heinäkuuta Gianni Versacen. Poliisin ajojahti päättyi Cunananin itsemurhaan 23. heinäkuuta.
Cunananin motiiveista ei ole tietoa. Lehdistössä syyksi arveltiin muun muassa miehen äskettäin todettua HIV-tartuntaa. Hänen tiedetään myös myyneen huumeita, kuten kokaiinia ja metamfetamiinia. Murhat tulivat yllätyksenä Cunananin tuttaville, joille hän oli väittänyt muuttavansa San Franciscoon. Jotkut ystävät uskoivat Cunananin romahtaneen hänen rakkaansa hylättyä hänet. Cunanan oli homoseksuaali.
Murhat > Tiedetyt uhrit

1997:
Huhtikuu, Minnesota:
26. päivä, Minneapolis: Jeffrey Trail (hakattu kuoliaaksi vasaralla ja varasti hänen aseensa)
28. päivä, Rush Lake: David Madson (hänen rakastajansa; ammuttu kolme kertaa päähän)
Toukokuu:
4. päivä, Chicago, Illinois: Lee Miglin (hakattu, puukotettu rintaan pensassaksilla, kurkku viilletty auki rautasahalla ja ajettu yli autolla; varasti hänen autonsa)
9. päivä, Pennsville, New Jersey: William Reese (ryöstetty ja ammuttu lähietäisyydeltä)
Heinäkuu:
15. päivä, Miami Beach, Florida: Gianni Versace (ammuttu teloitustyyliin)
Profiili

Andrew Cunanan oli narsistinen yksilö, joka kärsi pakkomielteestä siitä, millaisena muut ihmiset näkivät hänet tai mitä he ajattelivat hänestä. Tämän takia Cunanan etsi pakkomielteisesti huomiota ja arvostusta muilta ihmisiltä keinoja kaihtamatta, joka luultavasti johtuu lapsuuden traumasta/kokemuksista. Narsistin luonteenpiirteiden tavoin hän oli patologinen valehtelija ja vihasi ihmisiä, jotka aliarvioivat ja hylkäsivät hänet. Cunananilla oli myös diagnosoitu persoonallisuushäiriö.
Andrew Cunananin ensimmäinen murha oli impulsiivinen ja hetken mielijohteesta tehty, mutta murhasarjan jatkuessa hänestä tuli "addiktoitunut" tappamiseen ja  hän etsi potentiaalisia uhreja, välittämättä jättämistään todistusaineistoista. Lee Miglinin murhassa näkyvä väkivalta, raaka voima ja ylitappaminen kertoivat Cunananin omaavan sadistisia ja alistavia piirteitä, etenkin seksuaalisessa merkityksessä. Tämä vahvistaa teoriaa siitä, että hän oli psykopaatti, mahdollisesti seksuaalisesti motivoitunut, hedonisti -tai "voima ja hallinta" -tyypin murhaaja. Gianni Versacen murha taas edustaa kaikkea sitä, mitä Cunanan ei voinut olla. Versacen murha muistuttaa salamurhaa. Hän valitsi pakkomielteensä kohteen uhriksi, ja antaitsi "kansallisen tunnustuksen" lyhyessä hetkessä.
Cunanan luokitus on vaikeampi kuin psykologinen puoli. Hän on sekoitus sarjamurhaajaa ja spree killeriä. Etenkin viimeisessä murhassa Cunanan oli valinnut uhrin etukäteen ja suunnitellut iskun. Myös murhien välissä oleva aika on pidempi kuin tyypillisellä spree killerillä, mutta liian lyhyt sarjamurhaajan jäähdyttelypaussiksi. Toisaalta muut uhrit olivat suurimmaksi osaksi sattumanvaraisia. Cunanan impulsiivisuus, jatkuva matkustaminen, motiiviton väkivalta ja itsemurha ennen kiinnijäämistä kertovat spree killerin ominaisuuksista. Tämän takia hänet luokitellaan enemmän spree killeriksi kuin sarjamurhaajaksi.
Aiheesta muualla

Kuvia tai muita tiedostoja aiheesta Andrew Cunanan Wikimedia Commonsissa
Kirsti Kauppi

Kauppi tervehtimässä Yhdysvaltain ulkoministeri Mike Pompeota Helsingissä vuonna 2018.
Kirsti Helena Kauppi (s. 1957 Oulu) on suomalainen diplomaatti. Hän on ollut tammikuusta 2015 Suomen suurlähettiläs Washingtonissa, Yhdysvalloissa. Sitä ennen hän oli ulkoministeriön poliittisen osaston osastopäällikön tehtävässä 1. huhtikuuta 2012 alkaen vuoden 2014 loppuun. Vuodesta 2009 hän hoiti ulkoministeriön Afrikan ja Lähi-idän osaston osastopäällikön tehtävää. Aiemmin hän on työskennellyt ministeriössä poliittisella osastolla muun muassa eurooppakirjeenvaihtajan yksikön päällikkönä sekä myös kehitysyhteistyöosastolla. Kauppi aloitti ulkoministeriön palveluksessa 1983. Koulutukseltaan Kauppi on kauppatietieden maisteri ja hän on valmistunut Kauppakorkeakoulusta vuonna 1981.
Ulkomaanedustustoista Kauppi on palvellut suurlähettiläänä Wienissä vuosina 2005–2009 sekä pysyvänä edustajana IAEA:ssa ja Wienin YK-järjestöissä. Hän on työskennellyt Suomen edustustoissa Bangkokin suurlähetystössä, EU-edustustossa Brysselissä, Washingtonin suurlähetystössä ja Berliinin suurlähetystössä, jossa hän oli ministerin tehtävässä.
Aiheesta muualla

Kuvia tai muita tiedostoja aiheesta Kirsti Kauppi Wikimedia Commonsissa
Kirsti Kasnio

Kirsti Kasnio ylioppilaana keväällä 1958.
Kirsti Kasnio (10. marraskuuta 1937 Jyväskylä – 7. toukokuuta 2014 Helsinki) oli suomalainen arkkitehti, lavastaja-puvustaja ja muotisuunnittelija. Taiteellisesti lahjakkaan Kasnion työura jakautui kolmeen tutkintoon ja jaksoon: lähes 30-vuotiseen arkkitehdinuraan, sen jälkeen lavastajan- ja puvustajantyöhön Helsingin eri teattereissa sekä lopuksi omassa designstudiossa tehtyyn uraan suomalaisen juhlamuodin suunnittelijana.
Venäläis-suomalaiseen sukuun perheen neljäntenä lapsena syntynyt Kasnio kirjoitti ylioppilaaksi Kouvolan tyttölyseosta vuonna 1958 ja aloitti samana syksynä arkkitehtiopinnot Teknillisessä korkeakoulussa Otaniemessä. Arkkitehdiksi hän valmistui 1967. 1990-luvun lama päätti Kasnion uran arkkitehtina ja hän hakeutui Taideteolliseen korkeakouluun lavastustaiteen linjalle, josta hän valmistui vuonna 1998. Kasnion lavastus- ja puvustustöitä olivat muun muassa Niskavuoren Heta Kansallisteatterissa (1998), Osiris Kansallisoopperassa (2003) ja På fullt allvar Lilla Teaternissa 2007.
2000-luvun vaihteessa Kasnio palasi jälleen Taideteolliseen korkeakouluun ja valmistui vaatetussuunnittelijaksi Muoti- ja tekstiilitaiteen osastolta vuonna 2002. Jo opiskeluaikana hän voitti Harakka-puvullaan Stockmannin järjestämän Millenium-iltapukukilpailun. Tyypillistä hänen suunnittelulleen olivat kantajansa kauneutta korostavat ilta- ja juhlapuvut, joiden tunnusomaisena valmistustekniikkana oli yleensä pliseeraus, sekä ylelliset turkisasusteet. Kasnio tuli tunnetuksi erityisesti itsenäisyyspäivän vastaanotoille suunnittelemistaan iltapuvuista, joita oli muun muassa Tarja Halosen, Marja Tiuran, Mari Kiviniemen ja Sari Sarkomaan yllä.
Opetus- ja kulttuuriministeriö myönsi Kirsti Kasniolle vuonna 2010 taiteilijaeläkkeen tunnustukseksi luovasta työstä Suomen kulttuurin hyväksi.
Kirjallisuutta

Koskennurmi-Sivonen, Ritva: Kirsti Kasnio – muodin arkkitehti.  (Tekstiilikulttuuriseuran julkaisuja, 7)  Helsinki:  Tekstiilikulttuuriseura, 2015.  ISSN 1799-3962 .  ISBN 978-951-96080-5-1.  Teoksen verkkoversio.
Khloris

Khloris (m.kreik. χλωρις) viittaa kreikkalaisessa mytologiassa useampaan eri henkilöön.
Khloris (Meliboia)

Khloris, alkuperäiseltä nimeltään Meliboia, oli  yksi Nioben ja Amfionin neljästätoista lapsesta (niobideista). Hän oli myös ainoa (tai yksi harvoista), jotka Artemis ja Apollon säästivät tappaessaan niobidit kostoksi Nioben julkeudesta heidän äitiään Letoa kohtaan. Niobe oli kerskaillut lastensa määrää verrattuna Leton kahteen. Meliboia oli niin kauhuissaan tästä koettelemuksesta, että hän kalvakoitui pysyvästi muuttaen nimensä Khloriiksi — joka tarkoittaa kalpeaa. Odysseus tapasi Khloriin matkallaan Haadeeseen.
Myöhemmin hän meni naimisiin Neleuksen kanssa ja tuli siten Pyloksen kuningattareksi. Heillä oli useita poikia, mukaan lukien Nestor, Alastor, Khromios, Tauros, Asterios, Pylaon, Deimakhos, Eurybios, Frasios, Eurymenes, Evagoras ja Epilaos, ja tytär nimeltään Pero. Khloriilla oli myös avioliittonsa aikana poika nimeltä Periklymenos, mutta tämän isäksi mainitaan Poseidon, joka oli myös Neleuksen isä. Poseidon antoi Periklymenokselle kyvyn muuttua miksi tahansa eläimeksi.
Khloris (nymfi)

Khloris oli nymfi, joka liitettiin kevääseen, kukkiin ja uuden kasvuun. Roomalainen vastine hänelle oli Flora. Khloriin ryösti Zefyros, länsituuli. Hän otti myöhemmin Zefyroksen puolisokseen, ja tämä antoi Khloriin vallita kevättä. Heillä oli poika nimeltä Karpos, joka tarkoittaa muinaiskreikaksi 'hedelmää'. Kyseessä on kielikuva, jossa länsituuli tuo mukanaan sateen ja kevään tuoreuden ja kohdatessaan uuden kasvun tuottaa maasta hedelmää.
Khloriin juhlaa Floraliaa vietettiin 28. huhtikuuta — 1. toukokuuta aina 300-luvulle saakka.
Flora ja Zefyros, William-Adolphe Bouguereau, 1875.
Kesäruusuleinikki

| Kesäruusuleinikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ranunculales
Heimo::  Leinikkikasvit Ranunculaceae
Suku::  Ruusuleinikit Adonis
Laji::  aestivalis
Kaksiosainen nimi
 Adonis aestivalis  L. 
Katso myös
   Kesäruusuleinikki Wikispeciesissä   Kesäruusuleinikki Commonsissa 
Infobox OKNimi-testi OK: 
Kesäruusuleinikki (Adonis aestivalis) on leinikkikasvien (Ranunculaceae) heimoon ja ruusuleinikkien (Adonis) sukuun kuuluva yleensä yksivuotinen kasvilaji.
Kesäruusuleinikin lehdet ovat runsaat ja muistuttavat tilliä. Kukat ovat kirkkaanpunaiset ja niissä on musta keskusta. Se kasvaa noin 30 cm korkeaksi.
Kesäruusuleinikki on kotoisin Välimeren seudulta ja Lähi-idästä.
Kesäruusuleinikkiä käytetään koristekasvina. Se sisältää myrkyllisiä aineita, ja voi olla vaarallinen hevosille. Sitä on käytetty rohtona nesteenpoistoon ja sydänvaivoihin.
Aiheesta muualla

Laji.fi: Kesäruusuleinikki (Adonis aestivalis)
Kiviokamonni

| Kiviokamonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Monnikalat Siluriformes
Heimo::  Okamonnit Doradidae
Suku::  Lithodoras
Laji::  dorsalis
Kaksiosainen nimi
 Lithodoras dorsalis  (Valenciennes, 1840) 
Katso myös
   Kiviokamonni Commonsissa 
Infobox OKNimi-testi OK: 
Kiviokamonni (Lithodoras dorsalis) on okamonnien (Doradidae) heimoon kuuluva makeissa, pääasiassa trooppisissa vesissä elävä kalalaji, jota pidetään myös akvaariossa. Lajilla on myös pieni taloudellinen merkitys ruokakalana. Kiviokamonni on sukunsa Lithodoras ainoa laji.
Kiviokamonni voi kasvaa metrin mittaiseksi ja painaa 15 kilogrammaa. Sen ruumis on pitkänomainen ja silmät melko pienet. Lajin alaleuka on yläleukaa huomattavasti lyhyempi. Kiviokamonnilla on selkäevässään yksi piikkiruoto sekä kuusi pehmeää ruotoa ja peräevässä 13–14 pehmeää ruotoa.
Kiviokamonnia tavataan Amazon-joen valuma-alueelta Brasiliasta ja Ranskan Guayanasta. Laji käyttää ravinnokseen pääasiassa makrofyyttejä eli kosteikkokasveja. Kiviokamonni lisääntyy kerran vuodessa.
Kivinilkat

| Kivinilkat |
| --- | --- |
 Thermarces cerberus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Kivinilkat  Zoarcidae  Swainson, 1839
Katso myös
   Kivinilkat Commonsissa 
Infobox OKNimi-testi OK: 
Kivinilkat (Zoarcidae) on ahvenkalojen lahkon kalaheimo, johon kuuluvia lajeja esiintyy viileillä ja lauhkeilla merialueilla sekä maapallon eteläisellä että pohjoisella pallonpuoliskolla. Kivinilkkoja tunnetaan 314 lajia 59 suvussa. Suomessa esiintyy näistä yksi, kivinilkka (Zoarces viviparus).
Kivinilkoilla on pitkänomainen ruumis, jossa on 58–150 selkänikamaa; pisin on amerikankivinilkka (Zoarces americanus), joka voi kasvaa jopa 1,1 metrin pituiseksi. Heimoon kuuluvilla lajeilla on pitkä selkä- ja peräevä, jotka yhtyvät saumattomasti pyrstöevään, sekä hyvin pienet vatsaevät, jotka voivat myös puuttua kokonaan. Muita yhteisiä tuntomerkkejä ovat uimarakon puuttuminen sekä huomaamaton kylkiviiva. Suu on suuntautunut joko eteen tai alaspäin ja pienet suomut ovat syvällä ihossa tai puuttuvat kokonaan.
Kivinilkat elävät merenpohjassa rantavyöhykkeellä tai syvemmän meren alueella. Niiden pääasiallista ravintoa ovat pienet selkärangattomat pohjaeläimet. Suurin osa heimon lajeista laskee mätimunansa merenpohjaan kudun jälkeen eli ne ovat ovipaarisia. Munat ovat yleensä suurikokoisia mutta niitä on melko vähän. Kolme Zoarces-sukuun kuuluvaa lajia synnyttää poikasensa elävinä eli ne ovat ovovivipaarisia. Osa lajeista huolehtii poikasista myös syntymän jälkeen. Heimon tieteellinen nimi onkin johdettu kreikankielisestä sanasta zoarkes, joka tarkoittaa ’elämää suojelevaa’.
Kivioja

Kivioja on muun muassa seuraavien henkilöiden sukunimi (suomalaisia, ellei toisin mainita):
Hannu Kivioja (s. 1963), näyttelijä
Harald Kivioja (1908–1978), virolainen urheiluampuja
Henri Kivioja (s. 1986), jääkiekkoilija
Jarno Kivioja (s. 1982), seiväshyppääjä
Jenni Kivioja (s. 1987), seitsenottelija
Kreeta-Maria Kivioja (s. 1986), toimittaja ja uutisankkuri
Liisi Kivioja (o.s. Kari, ent. Paakkari, 1859–1925), kansakoulunopettaja, pankinjohtaja ja Suomalaisen puolueen kansanedustaja
Mauno Kivioja (1941–2018), opettaja, kuvanveistäjä ja mitalien suunnittelija
Olli Kivioja (1925–2018), sotilaslentäjä, kirurgi ja lääkintöneuvos, Vilho Kiviojan poika
Pasi Kivioja (s. 1974), toimittaja, viestintäyrittäjä ja vapaa kirjoittaja
Vilho Kivioja (1896–1977), pappi, opettaja, rehtori, päätoimittaja ja Maalaisliiton kansanedustaja
Ville Kivioja (s. 1990), matemaatikko, kiekonheittäjä
Helena Takalo (o.s. Kivioja, s. 1947), kilpahiihtäjä, maailmanmestari ja olympiavoittaja
Lauri Kivioja, Väinö Linnan kirjasarjassa Täällä Pohjantähden alla
Vihtori Kivioja, Väinö Linnan kirjasarjassa Täällä Pohjantähden alla
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kesävartija

| Kesävartija |
| --- | --- |
 Elokuvan juliste.
Ohjaaja:  Panu Suuronen
Käsikirjoittaja:  Panu Suuronen
Tuottaja:  Anna-Karin Grönroos
Säveltäjä:  Topi Laitinen
Kuvaaja:  Julian Krubasik
Leikkaaja:  Timo Peltola
Valmistustiedot
Valmistusmaa:  Suomi
Tuotantoyhtiö:  Parad Media
Ensi-ilta:  2016 (Rakkautta ja anarkiaa)
Kesto:  51 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Kesävartija on Panu Suurosen ohjaama ja käsikirjoittama suomalainen dokumenttielokuva vuodelta 2016.
Elokuva on henkilödokumentti 19-vuotiaasta Mikosta, joka on kesätöissä Vaalassa sijaitsevassa Pelson vankilassa.
Kivinilkkakalat

| Kivinilkkakalat |
| --- | --- |
 Thermarces cerberus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Kivinilkkakalat Zoarcoidei
Heimot
 Merikissat Anarhichadidae  Syvännenilkat Bathymasteridae  Kyhmyelaskat Cebidichthyidae  Mutrusuut Cryptacanthodidae  Puikkonilkat Eulophiidae  Elaskat Lumpenidae  Idännilkat Neozoarcidae  Täpläteistit Opisthocentridae  Teistit Pholidae  Neulanilkat Ptilichthyidae  Kaivurinilkat Scytalinidae  Sarvielaskat Stichaeidae  Puskurinilkat Zaproridae  Kivinilkat Zoarcidae 
Katso myös
   Kivinilkkakalat Wikispeciesissä   Kivinilkkakalat Commonsissa 
Infobox OKNimi-testi OK: 
Kivinilkkakalat (Zoarcoidei) on ahvenkalojen (Perciformes) alalahko.
Kivinilkkakaloihin luetaan 14 heimoa ja 410 lajia. Suomen kaloista siihen kuuluvat kivinilkka, elaska ja teisti.
Kohiman piirikunta

Kohiman piirikunta (engl. Kohima district) on yksi Intian Nagalandin osavaltion 11 piirikunnasta. Se rajautuu lännestä Dimapurin ja Perenin piirikuntiin, pohjoisesta Wokhan piirikuntaan, idästä Zunheboton ja Phekin piirikuntiin ja etelästä Manipuriin.
Piirikunnassa oli vuoden 2011 väestönlaskennassa 267 988 asukasta.
Kimppujuurekas

| Kimppujuurekas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Omphalotaceae
Suku::  Juurekkaat Gymnopus
Laji::  acervatus
Kaksiosainen nimi
 Gymnopus acervatus  (Fr.) Murrill 
Katso myös
   Kimppujuurekas Commonsissa 
Infobox OKNimi-testi OK: 
Kimppujuurekas (Gymnopus acervatus, syn. Collybia acervata) on juurekkaiden sukuun kuuluva laji. Se ei ole myrkyllinen, mutta ei myöskään hyvä ruokasieni. Se kasvaa tiiviissä ryppäissä.
Ulkonäkö

Kimppujurekas muistuttaa tupasjuurekasta, mutta sen lakki on sileämpi, kuperampi ja pienempi. Väriltään kimppujuurekas on punaruskea. jalan tyvi on nukkainen.
Elinympäristö

Kimppujuurekasta tavataan vanhoissa havumetsissä.